Source: http://docplayer.hu/17306829-Dr-forika-laszlo-dr-varju-gabriella-az-eljaras-megindulasa.html
Timestamp: 2018-12-12 22:07:46
Document Index: 7438980

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

dr. Fórika László dr. Varjú Gabriella Az eljárás megindulása - PDF
Download "dr. Fórika László dr. Varjú Gabriella Az eljárás megindulása"
1 Az alapvető jogok biztosa és a Magyarországon élő nemzetiségek jogainak védelmét ellátó biztoshelyettes Közös Jelentése az AJB-904/2014. számú ügyben (Kapcsolódó ügy az AJB-905/2014.) Előadó: dr. Baksa Zsuzsanna dr. Fórika László dr. Varjú Gabriella Az eljárás megindulása Az alapvető jogok biztosához két panaszbeadvány érkezett a Nemzetgazdasági Minisztérium évben indított nyári diákmunka programjával kapcsolatban. Az első panaszos (AJB-904/2014.) Tarnalelesz Község Önkormányzatának az eljárását sérelmezte. A beadványozó a programról értesülve a polgármesternél érdeklődött a részvételi lehetőségekről, aki arról tájékoztatta, hogy augusztus 1-jétől bekapcsolódhat a programba. A panaszos az előre megbeszélt időpontban, a munkakezdés előtti napon a szükséges igazolásokkal együtt megjelent a hivatalban, de még a papírok átvételét követően sem informálták arról, hogy nem vehet részt a programban. Édesapja ugyanaznap, egy véletlenszerű találkozás alkalmával, az alpolgármestertől szóban értesült az önkormányzat rendkívüli testületi ülésen hozott döntéséről, mely szerint a lánya nem vehet részt a diákmunkában, mert szociálisan nem minősült rászorulónak. A beadványozó úgy vélte, hogy családja anyagi helyzete alapján ő is rászorulónak tekinthető, illetve a munkaügyi hivataltól azt is megtudta, hogy a program résztvevőinek kiválasztása nem szociális alapon történt. A beadványozó tudomása szerint Tarnalelesz Község Önkormányzata mint bérköltségre pályázó munkáltató azokat a diákokat alkalmazta a polgármesteri hivatalban a nyári diákmunka program keretében, akik rokonságban álltak az önkormányzati képviselőkkel, illetve a hivatal köztisztviselőivel. A beadványozó úgy véli, hogy roma származása miatt érte diszkrimináció, amikor számára takarítási és kertészeti munkát ajánlottak a helyi közmunkások között, míg az önkormányzatnál dolgozók gyermekeit és a képviselők rokonait az önkormányzat irodáiban helyezték el. A második panaszos (AJB-905/2014.) aki a térségben működő közéleti magazin szerkesztője a munkahelyére érkezett lakossági bejelentés alapján fordult a biztoshoz a diákmunka programban részt vevő Baks Község Önkormányzatának eljárását sérelmezve. A beadványozó szerint a helyi önkormányzat itt is azokat a diákokat alkalmazta a polgármesteri hivatalban, akik rokonságban álltak az önkormányzati képviselőkkel, illetve a hivatal köztisztviselőivel. A panaszos utalt arra is, hogy az önkormányzat úgy adta le a kérelmét a bérköltségtámogatás igénylésére a munkaügyi kirendeltségnél, hogy a regisztrációs eljárásról megfelelő tájékoztatást (célzottan) csupán azoknak a diákoknak adott, akiket alkalmazni akart. A támogatási kérelemben is hozzájuk igazították a foglalkoztatni kívánt létszámot. A beadványozó álláspontja szerint ilyen formában a roma középiskolásokat kizárták a diákmunka programból, és azt feltételezi, hogy a kiválasztási eljárás a roma származású diákok esetében a diszkrimináció tilalmába ütközött. A panaszosok kifogásai nem kizárólagosan munkajogi jellegűek, hanem egyenlő bánásmóddal, esélyegyenlőséggel kapcsolatos nevelési, illetve képzési kérdéseket is érintenek.
2 A panaszokban felvetett problémák tekintetében felmerült a jogállamiság elvével és a jogbiztonsággal, az egyenlő bánásmód követelményével, valamint a tanuláshoz való joggal összefüggő visszásság gyanúja, ezért az alapvető jogok biztosáról szóló évi CXI. törvény (Ajbt.) 20. (1) bekezdése alapján, továbbá az 1. (2) bekezdésének c) és d) pontjaiban foglalt kiemelt ombudsmani kötelezettségnek is eleget téve a Magyarországon élő nemzetiségek jogainak védelmét ellátó biztoshelyettessel együttműködésben, vizsgálatot indítottunk. Ennek keretében megkerestük az érintett önkormányzatokat, Tarnalelesz Község Önkormányzatát, valamint Baks Község Önkormányzatát, valamint a Csongrád Megyei Kormányhivatal Kisteleki Járási Hivatala Járási Munkaügyi kirendeltségét és a Nemzetgazdasági Minisztériumot. Mivel a panaszügyekben felvetett alapprobléma tartalmában kapcsolódott egymáshoz, így a megkeresésekre érkezett válaszok feldolgozását követően, a vizsgálatok eredményét közös jelentésben foglaljuk össze. Az érintett alkotmányos jogok és alapelvek A jogállamiság elvéből fakadó jogbiztonság követelménye: Magyarország független demokratikus jogállam. [Alaptörvény B) cikk (1) bekezdés] A hatósági ügyek tisztességes intézéséhez való jog: Mindenkinek joga van ahhoz, hogy ügyeit a hatóságok részrehajlás nélkül, tisztességes módon és ésszerű határidőn belül intézzék. [Alaptörvény XXIV. cikk (1) bekezdés] Az egyenlő bánásmód követelménye és az esélyegyenlőség elve: A törvény előtt mindenki egyenlő. Minden ember jogképes. Magyarország az alapvető jogokat mindenkinek bármely megkülönböztetés, nevezetesen faj, szín, nem, fogyatékosság, nyelv, vallás, politikai, vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül biztosítja. [Alaptörvény XV. cikk (1) és (2) bekezdés] Az oktatáshoz, tanszabadsághoz való jog: Magyarország biztosítja a tudományos kutatás és művészeti alkotás szabadságát, továbbá - a lehető legmagasabb szintű tudás megszerzése érdekében - a tanulás, valamint törvényben meghatározott keretek között a tanítás szabadságát. (Alaptörvény X. cikk (1) bekezdés) Az alkalmazott jogszabályok Magyarország Alaptörvénye évi I. törvény, hogy a munka törvénykönyvéről évi CLXXXIX. törvény, Magyarország helyi önkormányzatairól (a továbbiakban: Mötv.); évi CLXXIX. törvény, a nemzetiségek jogairól (a továbbiakban: Njt.) évi CXI. törvény, az alapvető jogok biztosáról (a továbbiakban: Ajbt.) évi CLXXXI. törvény, a közpénzekből nyújtott támogatások átláthatóságáról évi CXXV. törvény, az egyenlő bánásmódról és az esélyegyenlőség előmozdításáról (a továbbiakban: Ebktv.) évi LXXIX. törvény, a közoktatásról (Kotv.) évi IV. törvény, a foglalkoztatás elősegítéséről és a munkanélküliek ellátásáról (a továbbiakban: Flt.) 212/2010. (VII. 1.) Korm. rendelet, az egyes miniszterek, valamint a Miniszterelnökséget vezető államtitkár feladat- és hatásköréről 67/2008. (III. 29.) Korm. rendelet, a közpénzekből nyújtott támogatások átláthatóságáról szóló évi CLXXXI. törvény végrehajtásáról 30/2000. (IX. 15.) GM rendelet, a munkaerő-piaci szolgáltatásokról, valamint az azokhoz kapcsolódóan nyújtható támogatásokról 2
3 I. A megállapított tényállás Szükségesnek tartjuk, hogy a megkeresett szervek konkrét válaszainak ismertetése előtt röviden bemutassuk a Nemzetgazdasági Minisztérium Nyári diákmunka elősegítése" elnevezésű munkaerő-piaci programját. A Nyári diákmunka elősegítése" elnevezésű munkaerő-piaci program A Nyári diákmunka elősegítése" elnevezésű munkaerő-piaci programot a Nemzetgazdasági Minisztérium (továbbiakban: NGM) foglalkoztatáspolitikáért felelős államtitkára, Dr. Czomba Sándor június 13-án sajtótájékoztatón jelentette be. A program az NGM hivatalos közleménye 1 alapján két új, fiatalokat célzó foglalkoztatási program egyikeként került meghirdetésre. A közlemény szövege alapján az Út a szakmaválasztáshoz című program keretében a hátrányos helyzetű fiatalok szakmához jutását támogatják, a helyi önkormányzatokat pedig abban segítik majd, hogy a nyári szünidőben diákokat alkalmazhassanak. Az NGM honlapján található rövid közlemény további tájékoztatást nem tartalmazott a program részleteiről. A csatolt videón az államtitkár elmondta, hogy a települési önkormányzatokon keresztül 1,5 milliárd forint erejéig, , 16 és 25 év közötti, nappali tagozatos hallgatónak, illetve tanulónak a nyári munkáját kívánják a programmal támogatni július 1-je és augusztus 31-e között. Kiemelte, hogy a Nemzeti Foglalkoztatási Alapból finanszírozott projekt a bérköltséget 100 ezer forintig, 100 százalékban támogatja, így az önkormányzatok számára nem jelent plusz költséget. Ötletadóként Tasó László, Nyíradony város polgármestere vette át a szót, aki a munka világába való belépés első lehetőségeként jelölte meg a nyári diákmunka szerepét. Elmondta, hogy véleménye szerint bármely önkormányzat képes az élet számtalan területén hasznos tevékenységet biztosítani két hónapig a diákoknak. Lehetőségként megemlítette a kertészeti, építőszakmunkás szakterületet, a geográfiai, szociológiai felmérésekhez szükséges adatgyűjtés terepét, és a kulturális, szabadidős tevékenységek bonyolításához szükséges segítő munkákat is. A program jelentőségét kiemelte abból a szempontból is, hogy segítségével a kisebb településeken is lehetőség nyílik a diákmunka megszervezésére, míg korábban ez kifejezetten a nagyvárosokhoz volt csak köthető. A programról való tájékozódást segítette például Budapest Főváros Kormányhivatala június 19-én, internetes portálján közzétett, jóval bővebb információkat tartalmazó tájékoztatója 2, amelyben a programindítás elsődleges céljaként az inaktív fiatalok számának csökkentését jelölte meg. A program prevenciós jelleggel, már diákkorban elő kívánja segíteni a fiatalok munkához jutását és ezzel a korai munkatapasztalat mellett a jövedelemszerzés lehetőségét is. A munka révén szerzett korai sikerélmény elősegíti a későbbi munkaszocializációs folyamatot is. A program ezen felül biztosítani kívánja az önkormányzatoknál és a 100%-ban önkormányzati fenntartású alapfeladat ellátását szolgáló intézményekben a nyári szabadságolási időszakban jelentkező kisegítő munkaerőigények kielégítését is. A program, szolgáltatási és bérköltség támogatási elemet tartalmaz. A kerületi munkaügyi kirendeltség a közvetítést kérőként nyilvántartásba vett diákok számára általános és a helyi sajátosságokra is kitérő munkaerő-piaci információt nyújt. Ezt követően a beérkezett munkaerőigények alapján munkaerő közvetítést végez, majd bérköltség támogatást nyújt a foglalkoztatást vállaló munkaadó számára
4 A program keretében az önkormányzatok, önkormányzati fenntartású alapfeladat ellátását szolgáló intézmények lehetnek a támogatott munkaadók, akik legkorábban július 1-jétől legfeljebb 2 hónap időtartamra nappali tagozatos tanulói jogviszonyban lévő 16 és 25 év közötti fiatalokat foglalkoztathatnak munkaviszony keretében, teljes vagy részmunkaidőben, bérköltség támogatással. A program célcsoportjába azok a fiatalok tartoznak, akik: nappali tagozaton tanuló diákok, a program kezdő időpontjában idősebbek 16 évnél, de a program befejezésekor sem töltik még be a 25. életévüket, közvetítést kérőként kérték nyilvántartásba vételüket, foglalkoztatásra irányuló, vagy vállalkozási jogviszonnyal nem rendelkeznek. A támogatott foglalkoztatásba illetve a programba történő belépéshez a nappali tagozatos diáknak személyes okmányaival és érvényes diákigazolvánnyal vagy iskolalátogatási igazolással kell a munkaviszony kezdete előtt a lakóhelye/tartózkodási helye szerinti Kerületi Hivatal Munkaügyi Kirendeltségére befáradnia annak érdekében, hogy a programba vonás előfeltételét jelentő nyilvántartásba vétele megtörténjen. A támogatás igénylésének első lépéseként a tervezett foglalkoztatás kezdetét megelőzően a Kerületi Munkaügyi Kirendeltségen munkaerőigényt, illetve kérelmet kell benyújtania az előzőekben meghatározott munkaadónak. A támogatás összege a bérköltség maximum 100%-a, de legfeljebb 100 ezer Ft lehet. A munkahelyvédelmi akcióterv keretében nyújtott kedvezmény alapján a foglalkoztatott célcsoportot és a bért figyelembe véve szociális hozzájárulási adó fizetési kötelezettség nincs a munkaadónak. A támogatás összege akkor sem lépheti túl a meghatározott összeget, ha a munkakör alapján garantált bérminimumot kell meghatározni. Ebben az esetben a legfeljebb 7 órás részmunkaidős foglalkoztatáshoz nyújtható támogatás ( Ft bér). A támogatás megítélése esetén a munkaadó és a munkaügyi kirendeltség hatósági szerződést köt. A hatósági szerződés megkötését követően a munkaügyi kirendeltség kiközvetíti a program célcsoportjába tartozó fiatalt, akivel a foglalkoztatást vállaló munkaadó a Munka Törvénykönyve (Mt.) szerinti munkaszerződést köt. A támogatás vissza nem térítendő, mely havonta a tárgyhót követően benyújtott elszámolási dokumentumok alapján utólag kerül kifizetésre. A program forrása a Nemzeti Foglalkoztatási Alap foglalkoztatási alaprészének központi keretéből elkülönített a Budapest Főváros Kormányhivatala Munkaügyi Központ részére meghatározott összeg. II. A megkeresett szervek válaszai Először a program létrehozásáért, irányításáért, illetve a kommunikációjáért felelős minisztérium és a munkaügyi kirendeltség, majd a program lebonyolítását végző, a panaszok által érintett önkormányzatok válaszait foglaljuk össze. A jobb áttekinthetőség érdekében kérdésenként, egymással is összevetve összegezzük a minisztérium és a munkaügyi kirendeltség, illetve külön az önkormányzatok által megküldött válaszokat és anyagokat. A Nemzetgazdasági Minisztérium és a Csongrád Megyei Kormányhivatal Kisteleki Járási Hivatala Járási Munkaügyi Kirendeltségének válasza 1. A program egyértelmű céljainak, a programról való tájékoztatás módjának és tartalmának felderítése érdekében a Nemzetgazdasági Minisztériumot, a baksi ügy kapcsán pedig az érintett Csongrád Megyei Kormányhivatal Kisteleki Járási Hivatala Járási Munkaügyi kirendeltségét a megkeresésben feltett kérdések megválaszolására kértük. 4
5 A foglalkoztatáspolitikáért felelős államtitkár válaszlevelében megerősítette, hogy a program indulását június 13-án sajtótájékoztató keretében személyesen jelentette be. Az NGM honlapján közzétett hír a programra vonatkozóan részletes tájékoztatást nem tartalmazott. Álláspontja szerint a program kettős célt fogalmazott meg. Egyrészt, a korai munkatapasztalat és ezzel munkajövedelem megszerzése mellett a fiatalkori munkaszocializációs folyamat elősegítését különösen a halmozottan hátrányos családban élők körében másrészt az önkormányzatoknál és a 100%-ban önkormányzati fenntartású intézményekben a nyári szabadságolási időszakban jelentkező kisegítő munkaerőigények kielégítését. A munkaügyi kirendeltségek közvetítésével kapcsolatban az államtitkár megírta, hogy mivel a kirendeltségek nem rendelkeznek weblappal, ezért a programmal kapcsolatos tudnivalók a megyei (fővárosi) kormányhivatalok munkaügyi központjai honlapján kerültek megjelentetésre. Ehhez a Nemzeti Munkaügyi Hivatal a sajtóbejelentést megelőző napon, azaz június 12-én valamennyi kormányhivatal munkaügyi központja számára előzetes tájékoztatást küldött, amelyhez csatolta a program előterjesztését. A munkaügyi központok ez alapján készítették el a honlapjukon megjelent tájékoztatást. A program indításáról a megyei kormányhivatalok munkaügyi központjai tájékoztatót tartottak, és a program előterjesztését valamennyi kirendeltség részére megküldték. Mivel a program indításakor annak feltételei a közreműködők előtt már ismertek voltak, a munkaügyi központoknak tájékoztatásra vonatkozó tartalmi megkötést nem írtak elő. A fentieket a munkaügyi kirendeltség vezetője is megerősítette válaszában. A Nyári diákmunka elősegítése elnevezésű munkaerő-piaci programhoz kapcsolódóan elmondta, hogy az NGM a fiatalkorúak álláskeresővé válásának megelőzése, a munkavállalás korai ösztönzése, valamint az önkormányzatok nyári szabadságolási időszakra eső kisegítő munkaerő ellátottsága érdekében a program indítását megelőzően megvizsgálta a nyári diákmunka esetleges támogatási lehetőségét az önkormányzati szférában. A program igényének megalapozottsága céljából a Nemzeti Munkaügyi Hivatal (továbbiakban: NMH) adatszolgáltatást kért a megyei kormányhivatalok munkaügyi központjaitól az önkormányzatok diákmunka foglalkoztatási igényeire vonatkozóan. Ennek alapján a Csongrád Megyei Kormányhivatal Munkaügyi Központja június 4-én továbbította az adatszolgáltatás iránti kérését a kirendeltségek többek között a Csongrád Megyei Kormányhivatal Kisteleki Járási Hivatal Járási Munkaügyi Kirendeltsége számára. A kirendeltség a felmérésre vonatkozó levelet még aznap megküldte az önkormányzatoknak. A munkaügyi kirendeltség vezetője szerint, a program egyik célja a nyári szabadságolások miatt kieső munkaerő ellátottság biztosítása volt, ezért az önkormányzatoknak az így jelentkező munkaerőigény alapján kellett meghatározniuk és jelenteniük a foglalkoztatni kívánt létszámot. Az önkormányzatok diákmunka foglalkoztatási igényeit a kirendeltség összesítve eljuttatta a megyei kormányhivatal munkaügyi központjához, amely a megyei adatokat továbbította az NMH részére. Az NMH június 14-én kelt levelében tájékoztatta a Csongrád megyei kormányhivatal munkaügyi központját az NGM által jóváhagyott megyénkénti bevonandó létszámról és a rendelkezésre álló pénzügyi keretről, amelyet az önkormányzatok körében végzett előzetes felmérés alapján, az igényeket figyelembe véve határoztak meg, tehát a munkaügyi központ, és ennek megfelelően minden járási munkaügyi kirendeltség az önkormányzatok által lejelentett létszámot kapta meg. A kirendeltség vezetője válaszlevelében arról is adott tájékoztatást, hogy a program lebonyolításával kapcsolatosan a munkaügyi kirendeltségek rendelkezésére bocsátott tudnivalók, feladat meghatározások nem tartalmaztak az esélyegyenlőségre vonatkozó konkrét utasítást. 5
6 A Kormány, az NGM, és a megyei kormányhivatalok munkaügyi központjainak a programmal kapcsolatban közzétett információi sem tartalmaztak esélyegyenlőségi célokat. A Csongrád Megyei Kormányhivatal honlapjára kikerülő rövid tájékoztató 3 anyag az NGM és az NMH által készített június 12-én a Munkaügyi Központnak megküldött előterjesztésben foglaltak alapján került megfogalmazásra. E szerint a program célja, hogy az inaktív fiatalok száma ne növekedjen tovább. A program ennek megfelelően prevenciós jelleggel már diákkorban elő kívánja segíteni a fiatalok munkához jutását és ezzel a korai munkatapasztalat mellett a jövedelemszerzés lehetőségét is. A munka révén szerzett korai sikerélmény elősegíti különösen a halmozottan hátrányos családban élők körében a későbbi munkaszocializációs folyamatot is". A kirendeltség-vezető álláspontja szerint, az idézettek alapján a programban kifejezetten speciális esélyegyenlőségi célok nem kerültek meghatározásra. Kihangsúlyozta ugyanakkor, hogy a kirendeltség a támogatásokkal kapcsolatos döntés-előkészítési gyakorlatában munkaerő-piaci szempontok alapján előnyben részesíti a hátrányos helyzetű álláskeresőket. 2. Arra a kérdésre, hogy az önkormányzatok mikor és milyen formában szereztek hivatalos tudomást a támogatási lehetőségről, az államtitkár megírta, hogy a minisztérium május 31-én előzetes, a foglalkoztatási igényekre irányuló, a program feltételeit is tartalmazó felmérést kezdeményezett az önkormányzatok és a 100%-ban önkormányzati fenntartású intézmények körében. A program a felmérés eredményeinek feldolgozását követően került kidolgozásra és elindításra. Ennek megfelelően a program bejelentése idején az önkormányzatok előtt már ismert volt annak feltételrendszere. Ugyanakkor a bejelentést követően, június 14-én a Nemzeti Munkaügyi Hivatal valamennyi kormányhivatal munkaügyi központjának megküldte a megye számára allokált forrás összegéről és az előzetes felmérés eredményeként bevonandó létszámról szóló értesítést, valamint egy, az önkormányzatoknak szóló tájékoztatást, amelyben a program keretében történő foglalkoztatás és támogatásigénylés tudnivalói szerepeltek. A kisteleki munkaügyi kirendeltség vezetője alátámasztotta az államtitkár által elmondottakat. A konkrét esetre vonatkozóan kiegészítette azzal, hogy az NGM megkeresésére a Csongrád Megyei Kormány Hivatal Munkaügyi Központja június 4-én felmérést készíttetett a kirendeltségekkel az önkormányzatok nyári diákmunkával kapcsolatos igényéről. Kirendeltségük a felmérésre vonatkozó levelet a kitöltendő táblázattal együtt június 4-én ben továbbította az önkormányzatok részére határidő megjelöléssel. 3. Tájékoztatást kértünk arra vonatkozóan is, hogy az NGM megfogalmazott-e közvetlenül vagy a munkaügyi kirendeltségek útján a helyi önkormányzatok irányában kifejezett és számon kérhető további az adott település lakosságára irányuló tájékoztatási kötelezettséget? Ha igen, milyen tartalommal, ha nem, miért nem? Az államtitkár felhívta a figyelmemet arra, hogy az NGM nem rendelkezik hatáskörrel az önkormányzatoktól történő adatszolgáltatás elrendelésére, hiszen az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII.1.) Korm. rendelet 37. p) pontja alapján a belügyminiszter a Kormány helyi önkormányzatokért felelős tagja. Tekintettel azonban arra, hogy a Nyári diákmunka" egy foglalkoztatáspolitikai célt szolgáló munkaerő-piaci program volt, így annak végrehajtásában, mint támogatott munkáltatók, az önkormányzatok is érdekeltek voltak, emiatt a programról szóló széles körű tájékoztatás tartása elemi érdekük volt. 3 A nyári diákmunka révén szerzett sikerélmény és tapasztalat - különösen a halmozottan hátrányos családban élők körében jelentősen elősegítheti a munkaszocializációs folyamatot is. 6
7 A kisteleki munkaügyi kirendeltség vezetője ezzel szemben a válaszában arra utalt, hogy az NGM közvetetten ugyan, de iránymutatást adott a helyi önkormányzatoknak a tájékoztatásra vonatkozóan. Az NGM ugyanis azt kérte a megyei kormányhivatalok munkaügyi központjaitól, illetve a járási hivatalok munkaügyi kirendeltségeitől, hogy a kirendeltségek a megküldött plakátokat a helyben szokásos módon tegyék elérhetővé a lakosság számára, illetve hogy tájékoztassák az érdeklődőket a programba lépés lehetőségéről. 4. A fenti válasz alapján tehát a programról plakátok útján tájékozódhattak az érdeklődők. Arra a kérdésre, hogy a plakátok sokszorosításával, ill. kifüggesztésével kapcsolatban az önkormányzatok kaptak-e az NGM-től közvetlenül vagy a munkaügyi kirendeltségek útján útmutatást, az államtitkár nemmel válaszolt. Elmondta, hogy a diákok tájékoztatására a megyei kormányhivatalok munkaügyi központjai a program előterjesztése alapján készítettek szóróanyagot, amelyet a középiskolákba és a települések polgármesteri hivatalaihoz juttattak el. Konkrét utasítást hatáskör hiányában nem fogalmaztak meg az információs anyagok felhasználására vonatkozóan. A munkaügyi kirendeltség vezetője kihangsúlyozta, hogy az előző pontban leírtakon kívül, az önkormányzat a tájékoztatási kötelezettségre (a plakát sokszorosítására, kihelyezésének időtartamára stb.) vonatkozóan nem kapott részletes útmutatást. 5. Választ kértünk arra is, hogy a Nyári diákmunka elősegítése program számára elkülönített 1,5 milliárd forint felhasználására, a rendelkezésre álló keretnek az egyes munkaügyi kirendeltségek, illetve települések közötti elosztására vonatkozóan kidolgoztak-e előzetes és nyilvános szempontrendszert? Ha mégsem, annak mi az oka? Az államtitkár kifejtette, hogy a program végrehajtására rendelkezésre álló 1,5 milliárd forint felosztása a megyei kormányhivatalok munkaügyi központjai által az önkormányzatok és intézményeik körében végzett felmerés alapján történt. Tekintettel arra, hogy a program egyik célja az önkormányzatok nyári időszakra eső kisegítő munkaerőigényének kielégítése volt, a foglalkoztatási szándék felmérésében az általuk megadott és megyei szinten összesített, az önkormányzatok által jelzett teljes létszám figyelembevételével allokálták a pénzügyi forrást megyei szintre. A megyei keretek további felosztására, valamint a program végrehajtására biztosított keret felhasználására sem a Nemzetgazdasági Minisztérium, sem a Nemzeti Munkaügyi Hivatal nem határozott meg szempontokat, figyelemmel arra, hogy a felmérésben megadott igények teljes mértékben alapját képezték a felosztásnak, így erre nem is volt szükség. A munkaügyi kirendeltség vezetője is megerősítette, hogy a programra elkülönített pénzügyi keret felhasználására, az egyes munkaügyi kirendeltségek, illetve települések közötti elosztására vonatkozó szempontrendszer nem került meghatározásra. Az NGM jóváhagyta az előzetes felmérés alapján a megyében bevonandó létszámot és az ehhez felhasználható pénzügyi keretet. 6. Az NGM válaszleveléhez táblázatos 4 kimutatást csatolt, amelyben megyénként, az egyes kirendeltségek szintjén látható az igényelt létszám, a konkrétan támogatottak száma és a hozzá rendelt pénzösszegek. 7. A táblázat értékelésével kapcsolatban az államtitkár leszögezte, hogy a települési szintű adatok nem képezték a program heti jelentésének alapját. Álláspontja szerint a kirendeltségi szintű adatok értékelhetetlenek országos szinten egy program előrehaladásának heti nyomon követése során, ezért kérték megyei bontásban, hetente az adatokat. Arra a kérdésemre tehát, hogy hány településről nem érkezett bértámogatási igény az illetékes munkaügyi kirendeltségekhez, illetve hogy voltak-e olyan önkormányzatok, amelyek a 4 Az NGM táblázata a jelentés 1. számú Mellékleteként a jelentés végén található. 7
8 település nagyságához képest túl nagy támogatásra nyújtottak be kérelmet, nem kaptam választ. 8. Az NGM megerősítette, hogy az önkormányzatok és az önkormányzati fenntartású intézmények kérelmeinek fogadása és a nappali tagozatos diákok közvetítést kérőként történő regisztrálása párhuzamosan, de egymástól teljesen függetlenül történt. A közvetítést kérőként történő nyilvántartásba vétel nem volt összefüggésben a beadott munkaerőigényekkel, annál is inkább, mert a programban nem volt feltétel a lakó/tartózkodási helyen történő munkavégzés, bár e programban sem az utazási sem az esetleges lakhatási költségek nem kerültek megtérítésre. Egyéb program terhére a nappali tagozatos státusz miatt (nem lévén álláskereső) nem lehetett a diákok számára támogatást nyújtani. A munkaügyi kirendeltség vezetője szerint is teljes mértékben egymástól függetlenül zajlott a diákmunka igény kérelmek fogadása és a diákok regisztrálása. A jogszabályi háttérrel kapcsolatban kihangsúlyozta, hogy a Nyári diákmunka elősegítése" programban résztvevő diákok nem a foglalkoztatás elősegítéséről és a munkanélküliek ellátásáról szóló évi IV. törvény (a továbbiakban: Flt.) 58. (5) bekezdés d) pontja szerinti álláskeresőként, hanem az Flt. 13/A. (1) és (4) bekezdése, és a munkaerő-piaci szolgáltatásokról, valamint az azokhoz kapcsolódóan nyújtható támogatásokról szóló 30/2000.(IX.15.) GM rendelet 2. -a szerinti közvetítést kérőként kerültek a kirendeltségen regisztrálásra. A programba vonás olyan korosztályt érintett, amely alig, vagy egyáltalán nem rendelkezett munkatapasztalattal, ezért a programba vonás révén szerezhettek tapasztalatot, sikerélményt. Az érintett munkaerő-piaci programot kidolgozó Nemzetgazdasági Minisztérium által meghatározott feltételek szerint a program munkavállalói célcsoportját a év közötti, nappali tagozatos tanulói vagy hallgatói jogviszonyban álló (azaz álláskeresőnek jogszabályi okok miatt nem minősülő) diákok alkották. A programba lépés egyik alapvető feltétele a munkaügyi kirendeltségen közvetítést kérőként (és nem álláskeresőként) történő regisztráció volt. A tanulók az önkormányzat előzetes hozzájárulása nélkül, közvetítést kérőként regisztrálhattak a kirendeltségen. Az önkormányzat nem működött közre a regisztrációs eljárásban, csupán a hozzájuk forduló diákokat tájékoztatta a kirendeltségen közvetítést kérőként történő regisztráció szükségességéről. Az álláskeresőkkel kapcsolatos konjunktív feltételrendszert az Flt. 58. (5) bekezdés d) pontja, az álláskeresők együttműködési kötelezettségeit az 54. (9) bekezdése, az álláskeresési ellátások jogosultsági feltételeit a a, a munkaerő-piaci támogatásokra vonatkozó szabályozást a a és a Flt. végrehajtási rendeletei, az álláskeresők által (is) ingyenesen igénybe vehető munkaerő-piaci szolgáltatásokra vonatkozó rendelkezéseket pedig az Flt. 13/A. -a, illetve a munkaerő-piaci szolgáltatásokról, valamint az azokhoz kapcsolódóan nyújtható támogatásokról szóló 30/2000. (TX.15.) GM rendelet tartalmazza. A Flt. 58. (5) bekezdés d) pontjának 2. alpontjában foglaltakra figyelemmel nem lehet álláskereső oktatási intézmény nappali tagozatos tanulója/hallgatója. A fentiekben részletezett összetett szabályzáshoz képest közvetítést (szolgáltatást) kérőként kérheti a regisztrációját" az az álláskeresőnek nem minősülő természetes személy, aki igénybe kívánja venni a munkaügyi központ/munkaügyi kirendeltség humánszolgáltatását, és az Flt. 13/A. -ában és a 30/2000. (IX. 15.) GM rendelet 2. -ában foglaltak szerint megadja a szolgáltatás igénybevételéhez szükséges, a vonatkozó jogszabály által előírt adatait (lakcím és személyes azonosító adatok). A szabályozás természetéből adódóan, míg az álláskeresőkkel kapcsolatosan széles, az Flt. 57/A. -ában megjelölt adatkört tart nyilván a munkaügyi kirendeltség, a közvetítést/szolgáltatás kérő személyekről a kirendeltség a lakcímen és a személyes adatokon túlmenően nem rendelkezik további információval. 9. Kérdésünkre, hogy a munkaügyi központ által közvetített diákok kiválasztására vonatkozóan kidolgoztak-e szempontrendszert, ezek érvényesültek-e a gyakorlatban, illetve 8
9 ezzel kapcsolatban megfogalmazott-e az NGM konkrét elvárást vagy általános alapelvet, az államtitkár nemleges választ adott. Álláspontja szerint erre azért sem volt szükség, mivel összességében kevesebb diák regisztrált, mint ahány foglalkoztatásra irányuló kérelmet benyújtottak az önkormányzatok. (A munkáltatók a program ideje alatt összesen fő foglalkoztatására irányuló kérelmet nyújtottak be, ezzel szemben fő nappali tagozatos diák kérte a nyilvántartásba vételét közvetítést kérőként.) Fentiekből következően a programba ténylegesen bevont diákok köréről az önkormányzatok döntöttek. A kiválasztás szempontjaira vonatkozóan az NGM nem fogalmazott meg irányelveket. Az államtitkár válaszában kihangsúlyozta, tekintettel arra, hogy a munka törvénykönyvéről szóló évi I. törvény 14. -a szerint a megállapodás a felek kölcsönös és egybehangzó jognyilatkozatával jön létre, így a foglalkoztatásra irányuló jogviszony létrejöttére sem a munkaügyi központoknak, sem a foglalkoztatási tárcát felügyelő Nemzetgazdasági Minisztériumnak nem volt ráhatása. (A program ideje alatt összesen fő került kiközvetítésre, közülük fővel kötöttek munkaszerződést a foglalkoztatók.) 10. Az önkormányzatok által a bértámogatási kérelemhez kötelezően csatolt összeférhetetlenségi és érintettségi nyilatkozat -tal kapcsolatban az NGM a vonatkozó jogszabályi rendelkezésekről adott tájékoztatást. A közpénzekből nyújtott támogatások átláthatóságáról szóló évi CLXXXI. törvény és annak végrehajtásáról szóló 67/2008. (III. 29.) Korm. rendelet szabályai szerint, valamennyi, az államháztartás alrendszereiből, EU-s forrásból, nemzetközi megállapodás alapján finanszírozott egyéb programokból származó, egyedi döntésen alapuló támogatással kapcsolatos eljárás során a kedvezményezettnek nyilatkoznia kell a befogadó szervre, az eljárás során a döntés előkészítésben közreműködők és döntéshozó személyével kapcsolatos összeférhetetlenség fennállásáról, vagy hiányáról. Érintett személy a hivatkozott törvény 9. - a értelmében a döntési folyamatban nem vehet részt. Ez a nyilatkozat ugyanakkor nem vonatkozik a munkavégzésre irányuló jogviszony létrejötte során, az adott munkáltatónál bármelyik törvény hatálya alatti jogviszonyban foglalkoztatott személyek hozzátartozóinak alkalmazási tilalmára. Amennyiben e programban ez kötelező előírásként megfogalmazásra került volna, ezzel egyrészt a szabad munkavállalás, másrészt a szabad megállapodás joga sérült volna. Ezen felül egy ilyen tilalom negatív diszkriminációt jelentett volna a közszolgálatában dogozók családtagjai vonatkozásában is. Hasonlóan a minisztérium válaszában foglaltakhoz a munkaügyi kirendeltség vezetője is leszögezte, hogy ezek a nyilatkozatok a munkáltató és a döntés-előkészítésben résztvevő viszonyára vonatkozik, és nem a munkáltató és a munkavállaló kapcsolatára. 11. Arra a kérdésre, hogy ütközik-e a program általános céljaival, a Kormány esélyegyenlőségi célkitűzéseivel, az egyenlő bánásmód követelményével az, ha egy önkormányzat a képviselő-testület tagjainak és a polgármesteri hivatal köztisztviselőinek rokoni, esetleg kifejezetten közeli hozzátartozói számára szervezte meg az állam által támogatott diákmunkát, az államtitkár az alábbi tájékoztatást adta. Álláspontja szerint a program elérte az előterjesztésben megfogalmazott célját, sőt azt jelentősen túl is szárnyalta, ugyanis a tervezett 7500 fő helyett közel diák számára biztosított rövidebb-hosszabb időtartamú nyári munkalehetőséget. A felvázolt helyzet az NGM szerint nem ütközik a Kormány esélyegyenlőségi céljaiba sem, hiszen valamennyi nappali tagozaton tanuló és ezt igazolni tudó diák kérhette közvetítés kérőként a nyilvántartásba vételét, ami alapfeltétele volt az eredményes közvetítést követően létrejött munkaszerződés alapján a támogatás megállapításának. A fentiek alapján a minisztérium véleménye szerint nem beszélhetünk diszkriminációról a program vonatkozásában, annak végrehajtása során érvényesült az 9
10 egyenlő bánásmód követelménye, különös figyelemmel arra a tényre, hogy a fő foglalkoztatása mellett százalékosan nem mérhető a panaszosok aránya. Fentiekkel ellenkező véleményét hangsúlyozta a munkaügyi kirendeltség vezetője, amikor elmondta, hogy elvonatkoztatva a baksi esettől, álláspontja szerint ellentétes a program céljával és az egyenlő bánásmód követelményével, ha egy önkormányzat vagy bármely más munkáltató elsődlegesen/kizárólag a közeli hozzátartozók számára szervez tesz elérhetővé egy az állam által támogatott foglalkoztatást. Tekintettel arra, hogy a munkáltató az önkormányzat, a kirendeltségen regisztrált fiatal munkavállaló diákok rokoni kapcsolatait a kirendeltség nem vizsgálhatta. A programba vonás céljából közvetítést kérőként regisztrált személyeket a támogatott jogviszony létesítése céljából a kirendeltség ajánlattételi lappal" közvetítette a foglalkoztatóhoz (jelen esetben a települési önkormányzathoz), a kiválasztás és a munkaviszony létesítésének joga pedig a munkaadóé (jelen esetben az önkormányzaté) volt. Egyeztetve a megyei kormányhivatal munkaügyi központjával abban az esetben, ha felmerül újabb diákok munkavállalási igénye, lehetőség lett volna az előzetes kirendeltségi létszám bővítésére, többletforrás biztosítása nélkül. A baksi önkormányzattól további diákok programba vonására, foglalkoztatására vonatkozó kérelem a kirendeltséghez nem érkezett. Nem jelentkezett továbbá újabb érdeklődő diák sem a kirendeltségen, tehát valamennyi, a program feltételeinek megfelelő, regisztrált fiatal foglakoztatása megvalósult. Az önkormányzatok válaszai Az AJB-904/2014. számú ügyben érintett Tarnalelesz Község Önkormányzatához és az AJB-905/2014. számú ügyben érintett Baks Község Önkormányzatához részben azonos tartalmú kérdéseket intéztünk, az ezekre kapott válaszokat az összehasonlíthatóságuk érdekében pontonként és ezen belül önkormányzatonként elkülönítve mutatjuk be. 1. Kérdésünkre, hogy a nyári diákmunka programról mikor és milyen formában szerzett hivatalos tudomást az önkormányzat, a tarnaleleszi polgármester megírta, hogy a Heves Megyéi Kormányhivatal Pétervásárai Járási Hivatala Járási Munkaügyi Kirendeltsége június elején mérte fel a diákmunkára való igényt az önkormányzatoknál. A felmérés időpontjáig, illetve az elmúlt évek során a diákok soha nem fordultak ilyen jellegű igénnyel az önkormányzathoz, ezért a jegyző először nemleges jelentést küldött a munkaügyi kirendeltségnek. Tarnalelesz önkormányzata 2013-ban több mint 200 fő közfoglalkoztatottat alkalmazott, ami jelentős többlet terhet rótt az önkormányzatra, ezért sem érezték szükségét a diákok foglalkoztatásának. Júliusban több helyi diák jelezte a polgármesternek, hogy szívesen vállalnának diákmunkát, ezért a hivatal megkereste a munkaügyi kirendeltséget a diákmunka programhoz való csatlakozás érdekében. Ezt követően Tarnalelesz Önkormányzata augusztus 1-je és augusztus 31. közötti időszakra 6 fő diákmunkás foglalkoztatására kapott lehetőséget. A baksi polgármester elmondta, hogy az önkormányzat június 4-én elektronikus formában szerzett tudomást a nyári diákmunka programról. A felhívásnak megfelelően június 5-én jelezték a megyei kormányhivatal munkaügyi központjának, hogy legalább 7 főt szeretnének foglalkoztatni. 2. A tarnaleleszi polgármester nemleges választ adott arra a kérdésre, hogy a programmal kapcsolatban az NGM közvetlenül, vagy a munkaügyi kirendeltség útján a település lakossága részére önkormányzati tájékoztatási kötelezettséget fogalmazott volna meg. A polgármester nem válaszolt arra a kérdésre, hogy a diákokat hogyan tájékoztatták. Feltehetőleg, mivel az elmúlt években nem volt ilyen jellegű igény, ezért nem is tájékoztatták a helyi lakosokat. Vélhetően a regisztrációra jelentkező fiatalok maguk értesültek a program indításáról. 10
11 A baksi polgármester sem említett központi tájékoztatási kötelezettséget előíró rendelkezést. Elmondta, hogy a szervezeti és működési szabályzatuk szerint, a helyben szokásos módon hirdették meg a programot, azaz a település több, forgalmas pontján elhelyezett önkormányzati hirdetőtáblákra függesztették ki, illetve a Mária-telepi 5 hirdetőtáblákra is kihelyezték a munkaügyi központ által megküldött és sokszorosított plakátot. Válaszában leszögezte, hogy a munkaügyi központtól a fentieken túlmenő útmutatást nem kaptak. 3. Arra a kérdésre, hogy a munkaügyi kirendeltség által felállított keretszám kihasználását kérték-e, vagy a valós munkaerő szükséglet szerint igényelték-e diákokat, a tarnaleleszi polgármester ismételten kiemelte, hogy pótlólag nyújtottak be igényt a munkaügyi kirendeltség felé, így a munkaügyi központ 6 főben határozta meg a szabad keretszámot számukra. A pótlólagos igénylés okaként a polgármester ismét az önkormányzat közfoglalkoztatási feladatait jelölte meg. Az önkormányzat évben a Start mintaprogram keretében 110 főt, rövidtávú foglalkoztatásban 30 főt, az ősszel pedig újabb 120 főt vont be közfoglalkoztatottként. Kijelentette, hogy önmagában az is megterhelő feladat számukra, hogy a közfoglalkoztatottak részére mindennap értelmes munkát tudjanak biztosítani. Baks polgármestere jelezte, hogy önkormányzatuk csekély létszámú, ezért folyamatos munkaerőhiánnyal küzdenek. A nyári szabadságolásokra is tekintettel a megyei kormányhivatal munkaügyi központja által jelzett keret kihasználását igényelték. Kihangsúlyozta, hogy az egyébként munkaerő hiányos helyzetben kollégái társadalmi munkát vállalnak annak érdekében, hogy a lakosság ügyeit gyorsan és gördülékenyen intézhessék. 4. Tájékoztatást kértünk a jelentkezés, a regisztráció, a kiválasztás és az alkalmazás körülményeiről, illetve az önkormányzat és a munkaügyi kirendeltség közötti munkamegosztásról is. Baks polgármestere válaszában megírta, hogy a jelentkezés, a regisztráció és a kiválasztás nem a községben zajlott, az önkormányzatnak mindössze a hirdetés, a foglalkoztatás és a szükséges dokumentumok megküldése volt a feladata. A teljes közvetítési eljárást a munkaügyi központ végezte. A polgármester állítása szerint az önkormányzat bérköltség-támogatás iránti kérelme a hallgatók nyilvántartásba vételétől független volt. Az önkormányzat benyújtotta a munkaerő iránti igénylést, a feltételrendszernek való megfelelést teljes mértékben a munkaügyi központ felügyelte, arra az önkormányzatnak semminemű rálátása nem volt. A diákoknak tehát a közvetítési eljárás feltételeinek való megfelelést a munkaügyi központ felé kellett igazolniuk. Az önkormányzat nem rendelkezett információval arról, hogy a munkaügyi központnál hány diák kérelmezte a regisztrációt. A baksi önkormányzat kiemelt célja a lehető legtöbb munkavállaló igénylése és foglalkoztatása volt. Ezt megerősítette a Csongrád Megyei Kormányhivatal Kisteleki Járási Hivatala Járási Munkaügyi Kirendeltségének vezetője is, amikor válaszában megírta, hogy a tanulók az önkormányzat előzetes hozzájárulása nélkül, közvetítést kérőként regisztrálhattak a kirendeltségen. Az önkormányzat nem működött közre a regisztrációs eljárásban, csupán a hozzájuk forduló diákokat tájékoztatta a kirendeltségen közvetítést kérőként történő regisztráció szükségességéről. Baksi lakóhelyű, korábban és kifejezetten a diákmunka programban való részvétel céljából közvetítést kérő regisztráltak száma összesen 14 fő volt, közülük azonban csak 8 fő felelt meg a programba vonás feltételeinek (6 fő esetében nem állt fenn a célcsoport számára előírt életkori /16-25 év közötti/ feltétel, vagy nem álltak nappali tagozatos tanulói/hallgatói jogviszonyban). Június 5-én a beérkezett igények szerint Baks Község Önkormányzata 7 főt jelölt meg a nyári diákfoglalkoztatásra, majd végül a támogatással foglalkoztatásba került diákok száma 5 Baks község többségében romák lakta része. A Mária telephez kapcsolódik a TÁMOP / A jövőnek dolgozunk! komplex környezet és életminőség fejlesztési program 11
12 8 fő volt. Így tehát elmondható, hogy nem volt olyan diák, aki a kirendeltségen korábban, illetve a programba vonás céljából regisztrált, de később nem foglalkoztatták. Arra a kérdésre, hogy mivel magyarázható a munkaügyi központnál regisztrált diákok számának és az önkormányzati kérelemben megjelölt létszám egyezése, a baksi polgármester nem adott választ. A tarnaleleszi képviselőtestület július 30-ai ülésén foglalkozott a diákmunkával. A jelenlévők javaslatot tettek a foglalkoztatásba bevonandó diákok személyére, melyet a polgármester maradéktalanul elfogadott. A munkaszerződést csak a testületi ülésen javasolt személyekkel kötöttek. A képviselő-testületi ülés jegyzőkönyvéből kiderül, hogy a kérdéses napon fogadták el a Helyi Esélyegyenlőségi Programot. A napirenden lévő diákmunka kérdésének megtárgyalása előtt a jelenlévő lakosok közül többen is felszólaltak, azt kifogásolták, hogy a diákmunka programban való részvételre nem volt minden fiatalnak esélye. Sérelmezték, hogy csak 6 fiatal került be a foglalkoztatásba, holott véleményük szerint akár 20 fő is jelentkezett volna. A roma nemzetiségi önkormányzat elnöke elmondta, számon kérték rajta, hogy miért nem tájékoztatta a cigány lakosokat a diákmunkáról, úgy gondolták, neki tudnia kellett volna erről a lehetőségről. Az emberek nem akarták elhinni, hogy semmiféle információval nem rendelkezett. Véleménye szerint a polgármesternek időben kellett volna tájékoztatnia a lehetőségekről. A polgármester a roma nemzetiségi önkormányzat elnökének felvetésére a következőt válaszolta: június 5-ig az önkormányzat nemleges jelentést küldött a munkaügyi kirendeltségre, mert nem volt nyári diákmunkára jelentkező. Június 5-ét követően megkereste az egyik helyi lakos, és kérte két gyermeke nyári foglalkoztatását. Ezt követően több szülő is kérte gyermekei nyári foglalkoztatását, így a jelentkezők száma 8 főre emelkedett. A késedelmes jelentkezés miatt az önkormányzat csak 6 diák foglalkoztatására kapott lehetőséget augusztus 1-je és 31-e között, ezért a polgármester arra kérte a szülőket, hogy válasszák ki maguk közül a foglalkoztathatókat. A 8 fő között két testvérpár volt, a családok egymás között abban állapodtak meg, hogy a testvérek közül csak egy-egy fő vesz részt a diákfoglalkoztatásban, így mind a hat család gyermeke bekapcsolódhatott a diákmunka programba. Az egyik képviselő felszólalásában nehezményezte, hogy a felhívás ellenére az önkormányzat korábban nem élt a diákmunka lehetőségével, véleménye szerint a szociális segélyek helyett is lehetett volna diákokat alkalmazni. A munkaügyi kirendeltség vezetője felhívta a képviselő figyelmét, hogy a diákmunka nem szociális juttatás. Véleménye szerint az önkormányzat hivatalát a 6 fő diák foglalkoztatása is jelentősen leterheli. Más településeken, ahol nincs közfoglalkoztatás könnyebben tudtak elhelyezni diákokat. Tarnaleleszen azonban kimagaslóan nagy számban alkalmaznak közfoglalkoztatottakat, ennek megszervezése is plusz feladatot jelent az önkormányzatnak. A munkaügyi kirendeltség vezetője a testületi ülésen elmondta, hogy a támogatás létszám szerinti juttatás, nem névhez kötött. Felhívta a figyelmet arra is, hogy nincs lehetőség költségvetési átcsoportosításra, a munkaügyi kirendeltség legfeljebb annyit tehet, hogy azokat a szülőket, akiknek a gyermekei nem kerülnek be a diákfoglalkoztatásba, esetlegesen közfoglalkoztatottként alkalmazza. A kirendeltség vezetője távozása előtt felhívta a képviselő-testület figyelmét, hogy legkésőbb délután 16 óráig adják meg a diákok névsorát, mert másnap lejár a határidő. A polgármester a kialakult vita lezárása érdekében felkérte a jelenlévő képviselőket, hogy a felmerült nevek alapján válasszák ki azt a 6 diákot, akiket a diákmunka program keretében az önkormányzat alkalmazni fog. Elmondta, hogy a javaslatukat támogatni fogja, 12
13 de a további kellemetlenségekért nem tud felelni. Megkérte a jelenlévőket, hogy a kiválasztást követően a döntés miatt ne támadják sem őt, sem pedig az önkormányzatot. A jelenlévő képviselők végül kiválasztották a 6 diákot. A polgármester válaszából az is kiderült, hogy a választás szociális szempontok figyelembevételével történt. A programba azokat a diákokat választották be, akiknek a családjában mindkét szülő aktív korúak ellátására jogosult, vagy akinek a családjában az egyik szülő aktív korúak ellátására jogosult, míg a másik szülő súlyosan beteg, illetve akit egyedülálló szülő nevel. A polgármester megírta, hogy a hozzánk forduló panaszos ezeknek a kritériumoknak nem felelt meg, mivel egyik szülője sem részesül aktív korúak ellátásában, illetve tudomása szerint Tarnalelesz településen négy házas ingatlan van a család tulajdonában. Álláspontja szerint nem tényszerű a panaszos azon állítása, hogy család szociális helyzete alapján ő is rászoruló. Arra vonatkozóan, hogy a munkaügyi kirendeltségnél hány diák kérte a regisztrációját, illetve, hogy egyáltalán kérték-e, a polgármester nem rendelkezett információval. Az önkormányzat 6 fő alkalmazására kért támogatást, amit meg is kapott, illetve utólag még 2 fő bértámogatását kapta meg, így összesen 8 főt foglalkoztathatott. 5. Tájékoztatást kértünk arra vonatkozóan is, hogy a polgármesterek álláspontja szerint, a programnak voltak-e esélyegyenlőségi céljai, ha igen, azokat ki (az önkormányzat és/vagy a munkaügyi kirendeltség) és hogyan (a diákok kiválasztási eljárása során vagy egyéb módon) volt köteles érvényesíteni. Tarnalelesz polgármestere elmondta, hogy véleménye szerint Tarnaleleszen, ahol a lakosság több mint fele roma származású, és igen magas a munkanélküliek és a mélyszegénységben élők aránya, ott minden programnak, minden kezdeményezésnek esélyegyenlőségi céljai kell, hogy legyenek. Ezért az önkormányzat minden lehetőséget megragad, hogy segítsen a településen élőkön. Évek óta minden nyáron csatlakoznak a gyermekek nyári étkeztetési programjához, részt vettek a Minden gyerek lakjon jól programban, és a BM keretből igénylik a szociális tűzifát. A munkaügyi kirendeltségen keresztül a megyében lévő települések által fel nem használt közfoglalkoztatási keretet is Tarnalelesz község használja fel, annak érdekében, hogy a településen lakók helyzetét javítsák. Felvették a kapcsolatot a Máltai Szeretetszolgálattal, hogy Tarnabodhoz 6 és Tarnazsadányhoz 7 hasonló tevékenységet végezzenek a településen. Ezeknek a programoknak a megvalósítása azonban rengeteg plusz feladatot ró az önkormányzatra és a hivatal munkatársaira is. Ennek ellenére, amikor a gyermekek jelezték, hogy szeretnének bekapcsolódni a diákmunka programba, azonnal intézkedtek, hogy kapjanak ilyen célra is támogatást. Sajnos, arra nem volt lehetőség, hogy minden gyermeket bevonjanak a programba. A munkaügyi kirendeltség vezetője, a testületi ülésről történt távozását követően azonnal visszajelzett, hogy a többi településen kihasználatlan keretszámból további két gyerek számára van lehetőség a diákmunkában való részvételre. Az egyik plusz helyet a panaszos lányának ajánlották fel, aki azt visszautasította, így a munkát egy másik jelentkező kapta meg. 6 A Máltai Szeretetszolgálat első általános iskolája és óvodája augusztus 26-án nyitotta meg kapuit Tarnabodon. A tanulók száz százaléka halmozottan hátrányos helyzetű családból érkezett, és minden harmadik egyedi fejlesztésre szorult. A Heves megyei kistelepülésen 127 iskolás, és mintegy 80 óvodáskorú gyermek élt 2011-ben az iskola indulásakor. Tarnabodon 2004 óta működik a Befogadó falu program, mely során hajléktalan és nagycsaládos emberek költöztek az akkor még elöregedő, fogyatkozó községbe. Az elmúlt évek során a Máltai Szeretetszolgálat tizennégy jelentős programot indított a település megmentésére. 7 Tarnazsadányban különböző programokat szervez a szeretetszolgálat. Így például labdarúgó versenyt rendeztek a térségben, amelynek házigazdája volt a község; A Tutor Alapítvány és a tarnazsadányi általános iskola közös szervezésben egész napos programot biztosítottak a zsadányi gyerekeknek és szüleiknek Rendszeres időközönként tüzelőt adományoznak a rászorulóknak:
14 Baks polgármestere arról számolt be, hogy a számukra megküldött tájékoztató anyagok alapján semminemű "esélyegyenlőségi" célkitűzés nem merült fel. Álláspontja szerint a diákmunka program legfőképp az önkormányzatok nyári munkaerő kiesését volt hivatott pótolni, felzárkóztatási, szociális, esélyegyenlőségi vonatkozása nem volt. Mindezen felül a polgármester felhívta a figyelmet arra is, hogy településükön alapvetően minden egyes esetben és ügyben annak figyelembevételével járnak el, hogy a hátrányosabb helyzetben lévő roma lakosokat az élet minden területén támogassák. Az önkormányzat a napi működése során a legmesszebbmenőkig az esélyegyenlőség, sőt a pozitív diszkrimináció elveinek alkalmazásával jár el. A községben működik a polgármester levele végén és a hirdetőtáblák révén korábban már hivatkozott Komplex (Mária) telep-program, amelynek segítségével elsősorban a Mária telepen élő roma lakosság életminőségén kívánnak javítani Az önkormányzat bértámogatási kérelméhez kötelezően csatolt összeférhetetlenségi és érintettségi nyilatkozat -tal kapcsolatban a tarnaleleszi polgármester a korábban hivatkozott jogszabályi előírásokat idézte. Ezek alapján Tarnalelesz Község Önkormányzata minősül pályázónak, a pályázatok, illetve támogatások elbírálásánál a kirendeltség vezető a döntés-előkészítő, valamint a döntéshozó. Ennek megfelelően a nyilatkozat az önkormányzat munkatársai és képviselői, valamint a munkaügyi kirendeltség munkatársai és vezetője közötti érintettségre vonatkozik, nem pedig a polgármester és a munkát vállalók viszonyára. A polgármester hangsúlyozta, hogy amennyiben az utóbbi feltételre vonatkozó nyilatkozatot kellett volna adnia, azt is teljes nyugalommal aláírta volna. A kérdéses nyilatkozatot 9 válaszához csatolta. A polgármester a támogatási kérelemmel egyidejűleg benyújtotta a nyilatkozatot, majd megállapodtak a hatósági szerződésben, és csak ezt követően kötötték meg a munkaszerződéseket a diákokkal. Baks polgármestere is hasonló választ adott, elmondta, hogy a nyilatkozat a munkaügyi központ és a polgármesteri hivatal dolgozóinak egymásra vonatkoztatott viszonyát hivatott rendezni. A közvetített munkavállalókat nem érinti. 7. A kialakult konkrét helyzettel kapcsolatban Baks község polgármesterétől arra vártam választ, hogy a panasz alapján illetve a gazdasági előadó által telefonon is megerősített információk szerint a diákmunkára alkalmazott 8 diák valóban a képviselők, illetve a polgármesteri hivatal alkalmazottjainak a rokonságához tartoznak-e. A baksi polgármester válaszában megírta, hogy amennyiben a nézőpontot pusztán a rokonság kérdésére szűkítjük, nem cáfolható, hogy a foglalkoztatott gyermekek hozzátartozói a község közéletében részt vevő személyek. Ez a tény településükön, melynek lélekszáma körülbelül 2100 fő, nem számít rendkívüli esetnek, tekintettel arra, hogy élik, és őrzik a falusi hagyományokat, amelyek a kiterjedt családi és rokonsági viszonyokra épülnek. 8 A komplex (Mária) telep-program legfontosabb céljai: az önálló munkavállaláshoz szükséges kompetenciák fejlesztése, piacképes szakmák megszerzése, rendszeres munkaerő-piaci segítő szolgáltatások nyújtása a sikeres munkavállaláshoz, és komplex, egymást erősítő és fenntartó programelemek alkalmazása. A programban több fejlesztési komponens kapcsolódik össze; így például szociális, közösségi, oktatási, egészségügyi programokat valósítanak meg szociális munkások és esetmenedzserek bevonásával, az erre a célra létrehozott Csillag Közösségi Házban és Csillag-Szolgáltató Pontban. Kompetenciafejlesztést végeznek az óvodában és iskolában is. A községben különböző szakképzések indulnak, és a foglalkoztatás elősegítéséhez szorosan kapcsolódóan család-mentorálást végeznek. A program keretében javítják az itt élők lakhatási és lakókörnyezeti körülményeit (például a Mária telepen az infrastrukturális feltételeket javítják, földes utcák helyett szilárd burkolatú utakat létesítettek, csatornáztak). A projekt szakmai tartalmát a településen végzett részletes igényfelmérésre alapozták, így kerültek meghatározásra a főbb tevékenységek. A településen fokozottan indokolt a szociális szolgáltatások fejlesztése és a hozzáférés javítása, ezért hozták létre a többségében romák lakta területen a Csillagpontot, valamint a közösségek kapcsolódási tereként a Csillagházat. A Csillagházban és a Csillagpontban, mint szolgáltató és közösségi terekben folyamatosan jelen vannak a szociális munkások, és igyekeznek aktív segítséget nyújtani a hozzájuk fordulóknak, valamint ezeken a helyszíneken közösségfejlesztési programokkal kívánják erősíteni a roma-nem roma lakosság közötti kapcsolatokat, hogy az így egymásról kialakuló személyes tapasztalatokkal csökkentsék a roma-nem roma sztereotípiákat. Kiváló példa az egymáshoz közel kerülésre A Meséd program A közös mesélés célja, hogy egy egymást elfogadó térben összehozza az édesanyákat. A közös meseolvasás javítja a résztvevők önbizalmát, önbecsülését, a gyermek-szülő kapcsolatot és a társas kapcsolatokat is. Az elfogadó környezetben egyre nagyobb örömmel olvasnak, gyermeknevelési gondjaikat is megbeszélik egymással, tanácsokat kérnek egymástól. Fontos program az uzsora visszaszorítása érdekében folyó, alapvető pénzügyi ismeretek átadását célzó előadások, az egészségnapok keretében megrendezett egyéni életmód, környezet-egészségügyi felvilágosító beszélgetések, szűrőprogramok. 9 Tarnalelesz község összeférhetetlenségi és érintettségi nyilatkozata a 2. számú mellékletben található. 14
15 Álláspontja szerint nem él a településen olyan család, mely legalább 200 más, a településen élő emberrel ne lenne valamely fokon közeli rokonságban, illetve legalább 500 fővel távoli rokonságban. Ezért arra kért, hogy vizsgálatom során a helyi, vidéki, falusi viszonyokat, sajátosságokat, hagyományokat, szubkultúrát és szokásokat is vegyem figyelembe. Véleménye szerint ez a kérdés teljesen más szempontból vizsgálandó egy nagyvárosban, és másképp egy kis faluban. Arra vonatkozóan, hogy az önkormányzat a hátrányos helyzetű/roma diákokat támogatja-e bármilyen módon, a baksi polgármester a következőket válaszolta. A településükön körülbelül 8-10 nappali tagozaton tanuló roma középiskolás diák van, illetve körülbelül ketten nappali tagozatos, felsőoktatásban részt vevő hallgatók. Az önkormányzat a diákokat a Bursa Hungarica ösztöndíjpályázattal, az Arany János tehetségkutató programmal támogatja. Teljes körű segítséget nyújtanak a beiskoláztatással kapcsolatban is, a hivatal munkatársai a roma lakosok ügyeinek intézését szinte teljes mértékben magukra vállalják, sok esetben munkaidő után, társadalmi munkában és ügyfélfogadási időn kívül is foglalkoznak velük. Tarnalelesz polgármesterét mélyen felháborította az a feltételezés, hogy az önkormányzat azokat a diákokat alkalmazta, akik rokonságban álltak a helyi képviselőkkel, illetve köztisztviselőkkel. Ezzel szemben kényesen ügyeltek arra, hogy ne vádolhassák őket a saját gyermekeik foglalkoztatásával. Annak ellenére, hogy több hivatali, önkormányzati dolgozó is nevel olyan korú gyermekeket, akik részt vehettek volna a nyári diákmunka programban, egyetlen munkatársuk gyermekét sem foglalkoztatták annak keretében. Azon állítás sem tényszerű, hogy a hivatali dolgozók gyermekei irodai, míg mások takarítási és kertészeti munkát végeztek. A tájékoztatáskor elhangzott ugyan, hogy elképzelhető a takarítási és kertészeti munkák körében történő foglalkoztatás, de végül úgy látták megfelelőnek, hogy minden diákmunkás irodai munkát végezzen. A hátrányos helyzetű/roma diákok támogatásával kapcsolatban arról adott tájékoztatást, hogy az önkormányzat saját ösztöndíjat nem alapított, mert minden évben költségvetési hiánnyal küszködik, csatlakozott azonban más országos ösztöndíj programokhoz, mint például a Bursa Hungarica ösztöndíjprogram, ezenkívül elviekben támogatta az Arany János Tehetséggondozó Programban résztvevőket is. Igyekeznek minden olyan programhoz, támogatáshoz kapcsolódni, amelyhez nem, vagy csak csekély önerő biztosítása szükséges. Ilyen például a Minden gyerek lakjon jól! Alapítvány kezdeményezése, melynek keretében 170 rászoruló család kapott vetőmagot vagy kisállatot, illetve a nyári gyermekétkeztetési program, amely alapján 2013-ban 220 gyermek napi étkezését biztosították 54 napon keresztül. A Belügyminisztérium szociális tűzifa felhasználásra irányuló programjára is nyújtottak be pályázatot, melynek eredményeként 2013-ban 130 m 3 tűzifát osztottak szét a rászoruló családok között. Az önkormányzat évek óta támogatja 10 ezer forint beiskolázási segéllyel a középiskolai tanulmányokat folytató gyermekeket, a közelmúltban azonban éppen azért, mert több diákot nem tudtak bevonni a programba a képviselő-testület úgy döntött, hogy a beiskolázási segély összegét gyermekenként 20 ezer forintra emeli. A vizsgálat megállapításai I. A hatáskör tekintetében Az alapvető jogok biztosának feladat- és hatáskörét, valamint az ennek ellátásához szükséges vizsgálati jogosultságokat az Ajbt. határozza meg. Annak 18. (1) bekezdése szerint az alapvető jogok biztosához bárki fordulhat, ha megítélése szerint közigazgatási szerv, helyi önkormányzat, nemzetiségi önkormányzat, ( ) vagy közszolgáltatást végző szerv (a továbbiakban együtt: hatóság) tevékenysége vagy mulasztása a beadványt tevő személy alapvető jogát sérti vagy annak közvetlen veszélyével jár (a továbbiakban együtt: visszásság), feltéve, hogy a rendelkezésre álló közigazgatási jogorvoslati lehetőségeket ide 15
16 nem értve a közigazgatási határozat bírósági felülvizsgálatát már kimerítette, vagy jogorvoslati lehetőség nincs számára biztosítva. Az Ajbt. 1. (2) bekezdése értelmében az alapvető jogok biztosa tevékenysége során megkülönböztetett figyelmet fordít (egyebek mellett) az Alaptörvény XXIX. cikkében meghatározott jogoknak, a Magyarországon élő nemzetiségek jogainak az érvényesítésére. A panasszal érintett önkormányzatok, illetve a programot meghirdető Nemzetgazdasági Minisztérium és a program lebonyolításában részt vevő munkaügyi kirendeltségek, mint közigazgatási szervek eljárásának vizsgálatára az Ajbt. idézett rendelkezései alapján tehát kiterjed a vizsgálati hatásköröm. Összességében: a feladataim ellátásához biztosított lehetséges vizsgálati módszereket az idézett jogszabályhelyek egyértelműen, kétséget kizáró módon határozzák meg. Ezeknek az eljárási szabályoknak a gyakorlati érvényesülése biztosítja, hogy alkotmányos feladat- és jogkörömet, vagyis az alapvető jogok védelmét el tudjam látni. Jelentésemet a Magyarországon élő nemzetiségek jogainak védelmét ellátó helyettessel közösen készítettem, aki folyamatosan figyelemmel kíséri a Magyarországon élő nemzetiségek jogainak érvényesülését, és az Ajbt. 3. (2) bekezdése d) pontja alapján közreműködhet az alapvető jogok biztosának vizsgálatában. II. Az alkotmányos alapjogok és alapelvek tekintetében 1. Az alapvető jogok biztosa egy adott társadalmi probléma mögött álló összefüggésrendszer feltárása során autonóm, objektív és neutrális módon, kizárólag alapjogi érvek felsorakoztatásával és összevetésével tesz eleget mandátumának. Az ombudsmanintézmény megalakulása óta az országgyűlési biztos következetesen, zsinórmértékként támaszkodott az Alkotmánybíróság alapvető jogállami garanciákkal és az alapjogok tartalmával kapcsolatos elvi megállapításaira, valamint az ombudsmani jogvédelem speciális vonásainak megfelelően alkalmazta az alapjog-korlátozás alkotmányosságát megítélni hivatott alapjogi teszteket. Az Alkotmánybíróság a 22/2012. (V. 11.) AB határozatában arra mutatott rá, hogy az előző Alkotmány és az Alaptörvény egyes rendelkezései tartalmi egyezősége esetén éppen nem a korábbi alkotmánybírósági döntésben megjelenő jogelvek átvételét, hanem azok figyelmen kívül hagyását kell indokolni. A testület ugyanakkor a II/3484/2012. AB határozatának indokolása során azt emelte ki, hogy az adott határozatban vizsgált törvényi rendelkezések esetében már az Alaptörvény negyedik módosítása alapján jár el a korábbi alkotmánybírósági határozatokban foglaltak felhasználhatóságát illetően. Ennek kapcsán elvi éllel mondta ki, hogy az Alkotmánybíróság a hatályát vesztett alkotmánybírósági határozat forrásként megjelölésével, a lényegi, az adott ügyben felmerülő alkotmányossági kérdés eldöntéséhez szükséges mértékű és terjedelmű tartalmi vagy szövegszerű megjelenítéssel hivatkozhatja vagy idézheti a korábbi határozataiban kidolgozott érveket, jogelveket. Az indokolásnak és alkotmányjogi forrásainak ugyanis a demokratikus jogállamban mindenki számára megismerhetőnek, ellenőrizhetőnek kell lennie, a jogbiztonság igénye az, hogy a döntési megfontolások átláthatóak, követhetőek legyenek. A nyilvános érvelés a döntés indoklásának létalapja. A korábbi határozatokban kifejtett érvek felhasználhatóságát az Alkotmánybíróság mindig esetről esetre, a konkrét ügy kontextusában vizsgálja.. Ezen elvi jelentőségű tétellel összhangban vizsgálati megállapításaim érvrendszerének megfogalmazása, az egyes alapjogok, alkotmányos elvek értelmezése során ellenkező tartalmú alkotmánybírósági iránymutatás megszületéséig, az alkotmányszöveg változását, a tartalmi, illetve kontextuális egyezőséget is figyelembe véve az alapvető jogok biztosaként továbbra is irányadónak tekintem az Alkotmánybíróságnak az Alaptörvény hatályba lépését megelőzően meghozott határozatai indokolásában kifejtett érveket, jogelveket és összefüggéseket. 16
17 2. Az Alaptörvény B) cikk (1) bekezdése szerint Magyarország független, demokratikus jogállam. Az Alkotmánybíróság több határozatában rámutatott, hogy a jogállam nélkülözhetetlen eleme a jogbiztonság. A jogbiztonság az állam kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelműek, működésüket tekintve kiszámíthatóak és előreláthatóak legyenek a norma címzettjei számára. A jogbiztonság nem csupán az egyes normák egyértelműségét követeli meg, de az egyes jogintézmények működésének kiszámíthatóságát is. [9/1992. (I. 30.) AB határozat] Az Alkotmánybíróság szerint az alanyi jogok érvényesítésére szolgáló eljárási garanciák a jogbiztonság alkotmányos követelményéből erednek, de szoros kapcsolatban állnak a jogegyenlőséggel, törvény előtti egyenlőséggel is. A megfelelő eljárási garanciák nélkül működő eljárásban ugyanis a jogbiztonság az, ami sérelmet szenved. [75/1995. (XI. 21.) AB határozat] Ezért alapvetőek a jogbiztonság követelménye szempontjából az eljárásjogi garanciák. Csakis formalizált eljárási szabályok megkövetelésével és betartásával működhetnek alkotmányosan a jogintézmények. Az alanyi jogok és kötelezettségek érvényesítésére szolgáló eljárási garanciák a jogbiztonság követelményéből következnek. Megfelelő eljárási garanciák nélkül működő eljárásban a jogbiztonság szenved sérelmet. [9/1992. (I. 30.) AB határozat.] Az Alkotmánybíróság értelmezése szerint a jogállamiság egyik alapvető követelménye, hogy a közhatalommal rendelkező szervek csak a jog által meghatározott keretek között fejthetik ki a tevékenységüket. [56/1991. (XI. 8.) AB határozat] 3. A hatósági ügyek tisztességes intézéséhez való jog az alkotmánybírósági gyakorlatban a független és pártatlan bírósághoz való jog, illetve a jogállam fogalmából eredő eljárási garanciák védelmének egymásra vonatkoztatásából tartalmilag levezetett alkotmányos alapjog [315/E/2003. AB határozat]. A tisztességes eljárás követelménye olyan minőség, amelyet az eljárás egészének és körülményeinek figyelembevételével lehet megítélni. Álláspontom szerint a jogállamiság és az abból fakadó tisztességes eljárás követelményének nem csak a szabályozási szinten, hanem a jogalkalmazó szervek mindennapi gyakorlatában is folyamatosan érvényesülnie kell. A közvetlen alkotmányi garanciák gazdaságossági és célszerűségi okokból, az eljárás egyszerűsítése vagy az időszerűség követelményének érvényesülése címén sem mellőzhetők. [11/1992. (III. 5.) AB határozat, 49/1998. (XI. 27.) AB határozat, ABH 1998, 5/1999. (III. 31.) AB határozat, 422/B/1999. AB határozat] 4. Az Alaptörvény XII. cikk (1) bekezdése alapján mindenkinek joga van a munka és a foglalkozás szabad megválasztásához, valamint a vállalkozáshoz, képességeinek és lehetőségeinek megfelelő munkavégzéssel mindenki köteles hozzájárulni a közösség gyarapodásához. Az Alkotmány korábbi rendelkezéseit értelmező, közel két évtizedes alkotmánybírósági gyakorlatban a munkához való jog alkotmányos alapjogként a munka és a foglalkozás szabad megválasztásához való jogot jelentette. A szociális jogok közé sorolható foglalkoztatáshoz való jog két elemből áll, az egyik a jog a munkához, a munkavégzéshez, amely a munkahelyteremtést és ezek megőrzését, a munkanélküliség kezelését szolgáló állami foglalkoztatáspolitikát foglal magában, a másik pedig a foglalkozás megválasztásának szabadsága (alanyi jellegű jog). A munkához és foglalkoztatáshoz való jog szociális jogi jellegéből következik, hogy kapcsolatban áll az egyes államok gazdaság- és szociálpolitikai karakterével, alkotmányos struktúrájával, hagyományaival. Az állam nemcsak elismerni köteles a munkához való jogot, hanem megfelelő feltételek megteremtésével köteles elősegíteni az érvényesülését. Ez a gyakorlatban olyan aktív magatartást, olyan cselekvési kötelezettséget jelent az állam számára, amely előmozdítja a széles körű foglalkoztatás megvalósítását. Az állami kötelezettség megvalósulhat munkahelyteremtő gazdaság-, foglalkoztatás-, oktatáspolitika kialakításával, átképzésekkel, megfelelő jogalkotási tevékenység folytatásával, munkahelyteremtő beruházásokkal, illetve más egyéb módokon. 17
18 A munkavégzés és az abból származó munkabér megléte, az államtól való anyagi függetlenség éppen az egyéni autonómia, önrendelkezés kiteljesedése irányába hat. 5. Az oktatáshoz való joggal összefüggésben az Alaptörvény kimondja, hogy Magyarország biztosítja a tudományos kutatás és művészeti alkotás szabadságát, továbbá a lehető legmagasabb szintű tudás megszerzése érdekében a tanulás, valamint törvényben meghatározott keretek között a tanítás szabadságát. Az Alkotmánybíróság 10 kifejtette, hogy az állampolgárok tanuláshoz való jogát az állam intézményfenntartói kötelezettsége alapozza meg, amelynek keretében az államnak mindenki számára hátrányos megkülönböztetés nélkül biztosítania kell e jog gyakorlását lehetővé tevő szervezeti és jogszabályi feltételeket. Az állam a tanuláshoz való jog céljának érvényesíthetősége érdekében egyfelől intézményes intézkedéseket köteles tenni, támogató feltételeket köteles biztosítani, másfelől a cél elérését gátló tényezőkkel szemben hatékonyan köteles fellépni. A tanuláshoz való jog azonban nem jelenti azt, hogy az állam a tanulásban való részvételt köteles volna mindenki számára az oktatás minden szintjén és valamennyi világnézet keretében állami, illetve önkormányzati iskolákban, egyéb oktatói intézményekben garantálni. Az oktatási intézményhálózat működtetésével kapcsolatos állami kötelezettség ebben az összefüggésben azt jelenti, hogy az állam az iskolafenntartó jellege alapján semmiféle hátrányos megkülönböztetést nem alkalmazhat. [Ktv. 4. (7) bekezdés]. Az állam kötelessége tehát egyfelől, hogy [ ] a nem állami, illetőleg önkormányzati oktatási intézmények létrejöttének és működtetésének jogszabályi feltételeit is megteremtse, mégpedig az állam és önkormányzati intézményekkel azonos feltételek szerint, másfelől az ilyen intézményeknek ha megalakultak olyan mértékű anyagi támogatást köteles nyújtani, amilyen arányban ezek az intézmények állami, illetőleg önkormányzati feladatokat vállalnak át. 6. Az Alaptörvény XV. cikke rögzíti, hogy a törvény előtt mindenki egyenlő. Minden ember jogképes. Magyarország az alapvető jogokat mindenkinek bármely megkülönböztetés, nevezetesen faj, szín, nem, fogyatékosság, nyelv, vallás, politikai vagy más vélemény, nemzeti vagy társadalmi származás, vagyoni, születési vagy egyéb helyzet szerinti különbségtétel nélkül biztosítja. Az egyes alapjogok korlátozhatóságával kapcsolatban az Alkotmánybíróság a szükségesség, alkalmasság, arányosság hármas követelményét határozta meg. Az állam akkor nyúlhat az alapjog korlátozásának eszközéhez, ha másik alapvető jog és szabadság védelme vagy érvényesülése, illetve egyéb alkotmányos érték védelme más módon nem érhető el. Az alapjog korlátozásának alkotmányosságához tehát önmagában nem elegendő, hogy az másik alapjog vagy szabadság védelme vagy egyéb alkotmányos cél érdekében történik, hanem szükséges, hogy megfeleljen az arányosság követelményeinek: az elérni kívánt cél fontossága és az ennek érdekében okozott alapjogsérelem súlya megfelelő arányban legyen egymással. A törvényhozó a korlátozás során köteles az adott cél elérésére alkalmas legenyhébb eszközt alkalmazni. Alkotmányellenes a jog tartalmának korlátozása, ha az kényszerítő ok nélkül, önkényesen történik, vagy ha a korlátozás súlya az elérni kívánt célhoz képest aránytalan. 11 Alapjog elsősorban azért korlátozható, mert más alkotmányos jog védelme ezt kívánja, nem pedig azért, mert valamilyen elvont társadalmi vagy állami érdek így különösen közérdek, közegészség ezt szükségessé teszi. Az Alkotmánybíróság gyakorlata szerint tehát az alapjog-korlátozás alkotmányosságának feltétele, hogy a szükségesség, alkalmasság és arányosság követelménye együttesen fennálljon. A diszkrimináció tilalmának az alapjogi rendszerben elfoglalt speciális helyzete miatt a fentiektől eltérő teszt vonatkozik annak eldöntésére, hogy a megkülönböztetés alkotmányos volt-e /1994. (III. 25.) AB határozat 11 30/1992. (I.26.) AB határozat, ABH ,
19 Ez a módszer az önkényes megkülönböztetés tilalma 12, amely gyakorlatilag két elemből, az összehasonlíthatósági és az indokolhatósági próbából áll. Az összehasonlíthatóság próba azt jelenti, hogy csak az azonos helyzetben lévők között merülhet fel a hátrányos megkülönböztetés tilalmának megsértése. Alkotmányellenes diszkriminációról csak akkor lehet szó, ha valakit, vagy valamilyen csoportot más, azonos helyzetben lévő jogalannyal vagy csoporttal történt összehasonlításban kezelnek hátrányosabb módon. A homogén csoport fogalmát az Alkotmánybíróság szűken értelmezi. Amennyiben megállapítható, hogy azonos csoportba tartozó jogalanyokról van szó, akkor azt kell vizsgálni, hogy a megkülönböztetés ésszerű indokon nyugszik-e, vagyis a különbségtétel igazolható-e, van-e ésszerű indoka, nem önkényes-e a megkülönböztetés. Az alkotmánybírósági gyakorlat szerint az összehasonlíthatósági/indokolhatósági próba a szükségességi/arányossági tesztnél puhább mérce. Ki kell azonban emelni, hogy amennyiben a megkülönböztetés alapjogok tekintetében áll fenn, akkor jellemzően alapjogkorlátozásról kell beszélnünk. Egy adott jogalany tekintetében a mindenkit megillető jogok esnek korlátozás alá, ezért az ilyen esetekben az alapjogi teszt az irányadó. A lényeges tartalom ez esetben is irányadó: a megkülönbözetés semmi esetre sem sértheti az emberi méltóságot! Az Alkotmánybíróság azt is megállapította, hogy az Alkotmány 70/A. (1) bekezdésében megfogalmazott tilalom amennyiben a különbségtétel sérti az emberi méltósághoz való jogot kiterjed az egész jogrendszerre. 13 Az Ebktv. szabályai az Alaptörvény II. és XV. cikkének kibontását, részletezését tartalmazzák. E törvény alkalmazásában közvetlen hátrányos megkülönböztetésnek minősül az olyan rendelkezés, amelynek eredményeként egy személy vagy csoport a törvényben felsorolt 20 tulajdonság valamelyikével ténylegesen vagy a diszkrimináló által vélelmezetten rendelkezik, s e tulajdonsága miatt részesül kedvezőtlenebb bánásmódban, mint amelyben más, összehasonlítható helyzetben levő személy vagy csoport részesül, részesült vagy részesülne. Közvetett diszkriminációnak minősül az a közvetlen megkülönböztetésnek nem minősülő, látszólag az egyenlő bánásmód követelményének megfelelő rendelkezés, amely a 8. -ban meghatározott tulajdonságokkal rendelkező egyes személyeket vagy csoportokat más, összehasonlítható helyzetben lévő személyhez vagy csoporthoz képest lényegesen nagyobb arányban hátrányosabb helyzetbe hoz. E fogalom tartalmi eleme, hogy tényleges hátrány álljon fenn az adott rendelkezés következtében meghatározott tulajdonságokkal rendelkező személyek vagy csoportok hátrányára, éspedig lényegesen nagyobb arányban, mint az adott tulajdonsággal nem rendelkező, egyébként összehasonlítható helyzetben levő személyek vagy csoportok vonatkozásában. A közvetlen hátrányos megkülönböztetés eseteiben kivételekkel 14 a közvetett diszkrimináció körében általánosan érvényesülhet azonban a törvény 7. (2) bekezdésében szereplő kimentés : Ha e törvény eltérően nem rendelkezik, az olyan magatartás, intézkedés, feltétel, mulasztás, utasítás vagy gyakorlat (a továbbiakban együtt: rendelkezés) nem sérti az egyenlő bánásmód követelményét, a) amely a hátrányt szenvedő fél alapvető jogát másik alapvető jog érvényesülése érdekében, elkerülhetetlen esetben korlátozza, feltéve, hogy a korlátozás a cél elérésére alkalmas és azzal arányos, b) amelynek az a) pont hatálya alá nem tartozó esetekben tárgyilagos mérlegelés szerint az adott jogviszonnyal közvetlenül összefüggő, ésszerű indoka van. 12 Más néven: általános racionalitási teszt vagy ésszerű indok követelménye 13 61/1992. (XI.20.) AB határozat 14 Az Ebktv. nem enged kimentést, ha a közvetlen hátrányos megkülönböztetés az érintett személy vagy csoport a faji hovatartozása, a bőrszíne, a nemzetisége, vagy a nemzetiséghez való tartozása miatt részesül kedvezőtlenebb bánásmódban, mint amelyben más, összehasonlítható helyzetben levő személy vagy csoport részesül, részesült vagy részesülne. Az Ebktv. a kimentés lehetőségét a szegregáció esetkörére sem biztosítja. 19
20 A nemzetiségek jogairól szóló CLXXIX. törvény 7. -a az egyenlő bánásmód követelményét nemzetiségi jogként (is) nevesíti. Mivel az oktatáshoz való jog alapvető jog, azért csak akkor nem sérti az egyenlő bánásmód követelményét egy annak elérhetőségét korlátozó, a lakosság egyes csoportjait szignifikánsan eltérő mértékben érintő döntés, ha az Ebktv. 7. (2) bek. a) pontjában megfogalmazott négy konjunktív feltétel megléte igazolható. Sérti az egyenlő bánásmód követelményét (és a nemzetiségi jogot), ha egy hátrányt okozó önkormányzati intézkedés a lakosság egy jól behatárolható (pl. nemzetiségi származással és társadalmi-vagyoni helyzettel jellemezhető) csoportját lényegesen nagyobb arányban érint, mint a népesség más csoportjait és önkényes indokokon alapul. 5. Az egyenlő méltóság alapjoga indokolja és tölti meg tartalommal az Alaptörvény XV. cikk (2) bekezdésében foglalt megkülönböztetés-mentes bánásmódhoz való jogot. Az Alkotmánybíróság ma is helytálló megállapítása értelmében a megkülönböztetés tilalma arra vonatkozik, hogy a jognak mindenkit egyenlőként (egyenlő méltóságú személyként) kell kezelnie, azaz az emberi méltóság alapjogán nem eshet csorba. 15 Az Alaptörvény XV. cikk (4) bekezdése értelmében Magyarország az esélyegyenlőség megvalósulását külön intézkedésekkel segíti. Az Alkotmánybíróság az egykori Alkotmány 70/A. (3) bekezdését értelmező, elvi tételeket megállapító első döntése (9/1990. (IV.25.) AB határozat) szerint ha valamely az Alkotmányba nem ütköző társadalmi cél, vagy valamely alkotmányos jog csakis úgy érvényesíthető, hogy e szűkebb értelemben vett egyenlőség nem valósítható meg, akkor az ilyen pozitív diszkriminációt nem lehet alkotmányellenesnek minősíteni. Az alkalmazási feltételeket is meghatározza a határozat, kimondva, hogy a pozitív diszkrimináció korlátjának a tágabb értelemben leírt, tehát az egyenlő méltóságra vonatkozó megkülönböztetés tilalma, illetve az alkotmányban pozitívan megfogalmazott alapjogok tekintendők. Az Alkotmánybíróság később, a 32/1991. (VI. 6.) AB határozatában megállapította, hogy a korábbi Alkotmány 70/A. (3) bekezdése a jogegyenlőség érvényesülését segítő szabály és nem a kedvezőtlenebb, hátrányosabb anyagi, vagyoni helyzetűek esélyegyenlőtlenségének a kiküszöbölését célzó intézkedések kívánalmát jelenti. E szabályban az államnak az a kötelessége jelenik meg, hogy polgárainak az igazságtalanul kialakult és állandósult hátrányos társadalmi helyzetét kiegyenlítse. 16 Az Alkotmánybíróság álláspontja szerint a különböző társadalmi csoportok esélyeinek egyenlőségét nem egy-egy jogszabály, vagy állami intézkedés, hanem a jogszabályok és állami intézkedések rendszere révén lehet biztosítani, illetve az állam ilyen módon járulhat hozzá az esélyegyenlőségek megteremtéséhez, vagy legalábbis az egyenlőtlenségek csökkentéséhez. (725/B/1991. AB határozat, 709/D/1996. AB. határozat) III. Az ügy érdeme tekintetében 1. A panaszban foglaltak, a megkeresésekre kapott válaszok, illetve a vonatkozó jogszabályok áttekintése alapján az alábbiakat állapítottuk meg. A nyári diákmunka elősegítése elnevezésű programot az NGM egy másik, szintén a fiatalokat célzó foglalkoztatási program mellett hirdette meg. A rendelkezésre bocsátott információs anyagok alapján az Út a szakmaválasztáshoz című program egyértelmű célként fogalmazta meg a hátrányos helyzetű fiatalok szakmához juttatását, míg a nyári diákmunka program inkább a munkaszocializációs folyamatok erősítését hangsúlyozta a célcsoportként megjelölt 16 és 25 év közötti, nappali tagozatos diákok körében. Az NGM foglalkoztatáspolitikáért felelős államtitkára szerint a program egyik célja a fiatalkori munkaszocializációs folyamat elősegítése, különösen a halmozottan hátrányos családban élők körében, a másik pedig a nyári szabadságolási időszakban az önkormányzatoknál jelentkező kisegítő munkaerő igény kielégítése volt. 15 9/1990. (IV.25.) AB határozat 16 Kovács Kriszta: A támogató különbségtétel és az Alkotmány. 20